Diari Oficial de la Generalitat Valenciana


Sumari del DOGV 3516, del 14-06-1999 (1999/4701)

Bases específiques de la convocatòria per a la contractació laboral indefinida d'una plaça de conductor, vacant a la plantilla de personal laboral d'aquesta corporació.
------------------------------------------------------------------------------------------------------------------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4701


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * administració local
    * personal de conducció

Bases específiques de la convocatòria per a la contractació laboral indefinida d'una plaça de conductor, vacant a la plantilla de personal laboral d'aquesta corporació.[1999/4701]
  
Primera. Objecte i característiques
  
Constitueix l'objecte de la convocatòria la contractació, amb caràcter indefinit, d'una plaça de conductor pertanyent a la plantilla laboral d'aquesta corporació, amb les següents característiques:
  
a) Titulació exigida: Graduat escolar, Formació professional de primer grau o equivalent.
  
b) Edat màxima: aquella en què falte menys de quinze anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs-oposició lliure.
  
d) Drets d'examen: 1.500 pessetes.
  
e) Categoria del: quarta.
  
f) Període de prova: dos mesos.
  
g) Requisits addicionals dels aspirants: amb independència dels assenyalats a la base tercera de les generals que regeixen la convocatòria serà exigible estar en possessió del permís de conducció C.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado, la resta d'anuncis es publicaran, exclusivament, al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concurs
  
3.1. Serveis prestats en un lloc de treball de semblants característiques, qualsevol que és el caràcter de la vinculació laboral:
  
- Dins de l'administració: 0,1 punts per mes o fracció, amb un màxim de 4 punts.
  
- Dins de l'empresa privada: 0,05 punts per mes o fracció, amb un màxim de dos punts.
  
3.2. Permisos de conducció: es valorarà estar en possessió dels següents, i es limitarà al de major puntuació atés que la possessió d'un d'ell implique la d'altre:
  
- Permís de conducció D1: 0,25 punts.
  
- Permís de conducció D: 0,50 punts.
  
- Permís de conducció C1+E: 0,75 punts.
  
- Permís de conducció C+E: 1,00 punts.
  
Quarta. Fase d'oposició
  
4.1. Primer exercici. Obligatori i no eliminatori: consistirà en la valoració per dels coneixements de valencià dels aspirants.
  
4.2. Segon exercici. Obligatori i eliminatori. Realització per escrit, durant un període màxim d'una hora, d'un test de 75 preguntes, amb quatre respostes alternatives i només una correcta, sobre cultura general i temaris annexos general i específic. Els aspirants hauran de contestar expressament un mínim de 60 preguntes, i es penalitzaran les respostes errònies amb un quart del valor de cada contestació correcta.
  
4.3. Tercer exercici. Obligatori i eliminatori: Consistirà en una o diverses proves pràctiques, durant un període màxim de dues hores, dirigides a apreciar la capacitat dels aspirants per dur a terme les funcions pròpies del lloc de treball (conducció de vehicles i maquinària d'obra).
  
Cinquena. Tribunal qualificador
  
Sense perjudici de la composició prevista a la base 6 de les generals que regeixen la convocatòria, formaran part d'aquest, amb veu i sense vot, un representant de cadascun dels grups polítics municipals.
  
Sisena. Condicions generals
  
En tot el que es preveu a les presents bases específiques, seran d'aplicació les normes contingudes a les bases generals aprovades pel ple de la corporació el 16 de desembre de 1993, modificades parcialment per acord posterior de 27 de novembre de 1995, i publicades al Butlleti Oficial de la Província d'Alacant de 18.de gener de.1994 i 30.de decembre de.1995 i Diari Oficial de la Generalitat Valenciana de 21.de gener de.1994 i 31.de gener de.1996, així com qualsevol altra modificació posterior que es produïsca amb anterioritat a l'acabament del termini de presentació d'instàncies.
  
Setena
  
Les instàncies es presentaran en el model oficial facilitat per l'ajuntament.
  
ANNEX
  
Programa temari
  
A) Matèries generals.
  
Tema 1. La Constitució espanyola de 1978. Estructura i principis fonamentals, drets i deures. El Constitucional. La Corona.
  
Tema 2. Les Corts Generals. Composició, atribucions i funcionament. Elaboració de les lleis. El poder judicial.
  
Tema 3. Organització territorial de l'Estat. Les Comunitats Autònomes. Distribució de competències. L'administració de l'estat: organització central.
  
Tema 4. L'Estatut d'Autonomia de la Comunitat Valenciana. Estructura i principis fonamentals. Les competències de la Comunitat Valenciana.
  
Tema 5. Institucions de la Generalitat Valenciana. Les Corts. El president. El Consell. Organització de l'administració Pública de la Generalitat Valenciana.
  
Tema 6. L'organització municipal. Òrgans bàsics. Òrgans complementaris. L'Estatut dels membres de les corporacions locals.
  
Tema 7. Personal al servei de les entitats locals. Personal laboral. Oferta pública d'ocupació. Selecció de personal. Drets i deures. Règim disciplinari.
  
Tema 8. El procediment administratiu. Les fases del procediment. Responsabilitat de l'administració.
  
Tema 9. Història i cultura de la Comunitat Valenciana. Geografia i economia de la Comunitat Valenciana.
  
Tema 10. La circulació al municipi d'Ibi. Principals vies urbanes.
  
B) Matèries específiques.
  
Tema 11. Fonaments del motor de combustió interna.
  
Tema 12. Tipus de combustibles utilitzats. Avantatges i inconvenients de cadascun d'ells.
  
Tema 13. Manteniment i revisions periòdiques del vehicle.
  
Tema 14. Detecció d'avaries al motor d'un vehicle.
  
Tema 15. L'embragatge. Fonaments i detecció d'avaries principals.
  
Tema 16. Sistema de frens del vehicle. Fonaments. Detecció d'avaries principals.
  
Tema 17. Pneumàtics. Manteniment. Efectes de la pressió del neumàtic.
  
Tema 18. Elements de seguretat activa i passiva del vehicle.
  
Tema 19. Relació amb el medi ambient. Emissió de contaminants.
  
Tema 20. Fonaments de seguretat viària.
  
Tema 21. Transports de mercaderies. Dimensions del vehicle i la càrrega d'aquest. Disposició de la càrrega.
  
Tema 22. Dimensions de la càrrega. Operacions de càrrega i descàrrega.